Jan Huyghen van Linschoten

Jan Huyghen van Linschoten (født 1563 i Haarlem, død 8. februar 1611 i Enkhuizen) var en nederlandsk kjøpmann, forfatter og oppdagelsesreisende.

Jan Huyghen van Lindschoten lærte kjøpmannsyrket hos sine brødre i Portugal og Spania. Han besøkte i 1581-89 Goa der han var sekretær for erkebiskop Frei Vicente da Fonseca, og foretok derfra flere reiser til det portugisiske Ostindien. Han deltok 1594-95 på en ekspedisjon til Det karibiske hav. Linschoten er kjent som forfatter til Itinerario, voyage ofte schipvaert naer Ooost ofte Portugals Indie (1596, nyutgave 1910). 

Linschotenøyene er oppkalt etter ham. I 1908 ble Linschoten-Vereeniging opprettet med det formål å publisere eldre nederlandsk geografisk litteratur.

Referanser

Litteratur 
 Van Linschoten, Jan Huyghen. The Voyage of John Huyghen van Linschoten to the East Indies, Elibron Classics, 2001, 368 pages, ISBN 1-4021-9507-9, Replica of 1885 edition by the Hakluyt Society, London
 Van Linschoten, Jan Huyghen. Voyage to Goa and Back, 1583–1592, with His Account of the East Indies : From Linschoten's Discourse of Voyages, in 1598/Jan Huyghen Van Linschoten. Reprint. New Delhi, AES, 2004, xxiv, 126 p., $11. ISBN 81-206-1928-5.
Parr, Charles McKew. (1964). Jan van Linschoten, The Dutch Marco Polo. Crowell. ISBN  9781135756840.
 

Nederlandske oppdagere
Personer fra Haarlem
Personer fra Enkhuizen